Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12908

3. FEJEZET - SZEMÉLYEK ÉS POGGYÁSZAIK BELÉPÉSE ÉS KILÉPÉSE A. Általános rész 3.1 A légi úton érkező személyek engedélyezésének meggyorsítása elősegítése érdekében a szerződő állam a légi szállítási környezetnek megfelelő határellenőrzési eljárásokat fogadjon el, és oly módon alkalmazza azokat, hogy a szükségtelen késedelmet megelőzzék. 3.2 Az utasok, és személyzetek feletti határellenőrzés hatékony alkalmazását célzó eljárások kidolgozása során a szerződő állam köteles figyelembe venni a repülésvédelmi, a határvédelmi, a kábítószer ellenőrzési és bevándorlás felügyeleti intézkedések alkalmazását is, ahol alkalmazható. 3.3 A szerződő államok, amelyek utazási dokumentumaikban a személyes adatok megjelenítéséhez – beleértve a biometriai adatokat is - integrált áramköri (IC) chip-eket vagy más tetszés szerinti gépi feldolgozási technológiát alkalmaznak, kötelesek előírni, hogy kérésre a dokumentum birtokosának bemutathatóvá kell tenni a kódolt adatokat. 3.4 A szerződő államok nem hosszabbíthatják meg a gépi feldolgozású/olvasású utazási dokumentumok érvényességét.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes